ФК Фулам

ФК Фулам е професионален фудбалски клуб од Фулам, Лондон, Англија. Моментално се натпреварува во Премиер лигата, највисоката лига по ранг во англискиот фудбал.
Клубот е основан во 1879 година и претставува најстариот професионален фудбалски клуб од Лондон кој заиграл во фудбалската лига. Досега, клубот има поминато 26 сезони во највисокото ниво на англискиот фудбал, а поголемиот дел од нив во два периоди во текот на 1960-тите и 2000-тите години. Во текот на 1990-тите клубот играл во четвртата англиска дивизија, меѓутоа веќе на почетокот на новиот милениум експресно се вратиле во првата лига. За тоа бил најзаслужен египетскиот милионер Мохамед Ал-Фајед кој го преземал Фулам во најлошиот период од клупската историја (1994-1997) и успеал да спречи финансиска пропаст, за веќе во наредните четири години клубот да забележи четири последователни промоции во периодот од 1997 до 2001 година и да влезе во Премиер лигата. Во сезоната 2002-2003, Фулам дебитирал во европските натпреварувања каде го освоиле Интертото купот (победувајќи ја по двата финални натпревари Болоња со вкупен резултат 5-3) и така се избориле за настап во Купот на УЕФА. Во ова натпреварување поминале два круга, меѓутоа во третиот ги сопрела екипата на Херта. Во својата историја Фулам одиграл две важни финалиња: првото во 1975 година во ФА купот каде загубиле од со 2-0 и во 2010 кога загубиле од Атлетико Мадрид со 2-1 по продолженија во УЕФА Лига Европа.
Својте домашни натпревари ги игра на стадионот Крејвен Котиџ, кој е со капацитет од 25,700 седечки места. Боите на клубот се белата и црната, а најчесто играат во бели дресови и црни шорцеви. Најголем соперник им е екипата на Челси.
1 Историја
Фулам е основан во 1879 година како Фулам Сент Ендрјус Чрч Сандеј Скул ФК, од страна на верниците од црквата на ''Стар Роуд'' (Западен Кенсингтон). Во 1887 година клубот го освоил ''Западнолондонскиот аматерски куп'', a во 1983 година ја освоил ''Западнолондонската лига''. Првиот дрес на клубот бил во црвена боја со бели шорцеви и чорапи. Откако промениле неколку терени на кој играле, во 1986 фудбалерите на Фулам се преселиле на Крејвен Котиџ, теренот кој и ден денес е нивниот домашен стадион. Првиот натпревар на овој стадион го одиграле против екипата на Минерва. Во моментов, Фулам е еден од најстарите клубови во јужна Англија кој игра на професионално ниво.
Професионалниот статус клубот го добил на 12 декември 1898 година, а истата година влегле во Втората Дивизија на Јужната лига. Во сезоната 1902-1903, избориле промоција во Првата Дивизија на Јужната лига.
2 Играчи
2.1 Моментален состав
3 Тренери
Име, Од, До
Хари Бредшо, 1904, 1909
Фил Келсо, 1909, 1924
Енди Дукат, 1924, 1926
Џо Бредшо, 1926, 1929
Нед Лидел, 1929, 1931
Џими МекИнтајер, 1931, 1934
Џими Хоган, 1934, 1935
Џек Пирт, 1935, 1948
Френк Озборн, 1948, 1949
Бил Доџин ср., 1949, 1953
Френк Озборн, 1953, 1956
Даг Ливингстон, 1956, 1958
Бедфорд Џизард, 1958, 1964
Вик Бакингам, 1965, 1968
Боби Робсон, 1968, 1968
Бил Доџин јр., 1969, 1972
Алек Сток, 1972, 1976
Боби Кембел, 1976, 1980
Малком МекДоналд, 1980, 1984
Реј Харфорд, 1984, 1986
Реј Луингтон, 1986, 1990
Алан Дикс, 1990, 1991
Дон Макеј, 1991, 1994
Ијан Бранфут, 1994, 1996
Мики Адамс, 1996, 1997
Реј Вилкинс, 1997, 1998
Кевин Киген, 1998, 1999
Пол Брејсвел, 1999, 2000
Жан Тигана, 2000, 2003
Крис Колман, 2003, 2007
Лори Санчес, 2007, 2007
Рој Хоџсон, 2007, 2010
Марк Хјуз, 2010, 2011
Мартин Јол, 2011, 2013
Рене Меленстен, 2013, 2014
Феликс Магат, 2014, 2014
Кит Сајмонс, 2014, 2015
Славиша Јокановиќ, 2015, 2018
Клаудио Раниери, 2018, 2019
Скот Паркер, 2019
4 Титули и успеси
*Прва дивизија (второ ниво) (2) : 1948-1949, 2000-2001
*Втора дивизија (трето ниво) (2) : 1931-1932, 1998-1999
*Јужна лига (2) : 1905-1906, 1906-1907
* УЕФА Интертото куп (1) : 2002
останати успеси
*ФА Куп финалист : 1975
*УЕФА Лига Европа финалист : 2010